Slaget ved Altahama Bridge var en træfning i den amerikanske borgerkrig, der blev udkæmpet den 19. december 1864 i Wayne County i Georgia under Shermans march mod havet. Den konfødererede sejr forhindrede midlertidigt unionstropperne i at ødelægge en vigtig jernbanebro under generalmajor William T. Shermans belejring af Savannah, så den konfødererede forsyningslinje til byen forblev åben.